Dwight F. Davis se je v letih 1898 in 1899 uvrstil v finale Nacionalnega prvenstva ZDA med posamezniki, med moškimi dvojicami ga je osvojil v letih 1899, 1900 in 1901. Leta 1901 se je med moškimi dvojicami uvrstil še v finale Prvenstva Anglije. V letih 1900 in 1902 je bil član ameriške reprezentance ob zmagi nad britansko v tekmovanju International Lawn Tennis Challenge, ki ga je bil sam ustanovil in so ga kasneje preimenovali v Davisov pokal po njem. Nastopil je na Poletnih olimpijskih igrah 1904, kjer se je uvrstil v drugi krog med posamezniki in četrtfinale med moškimi dvojicami. Leta 1956 je bil sprejet v Mednarodni teniški hram slavnih.